VAZIRLAR MAHKAMASINING “G.V. PLEXANOV NOMIDAGI ROSSIYA IQTISODIYOT AKADEMIYASINING TOShKENT ShAHRIDAGI FILIALI FAOLIYATINI TAShKIL ETISh TO‘G‘RISIDA” 2002 YIL 5 SENTYABRDAGI 318-SON QARORIGA O‘ZGARTIRISh VA QO‘ShIMChALAR KIRITISh HAQIDA

Oliy ta’lim sifatini yanada oshirish maqsadida, shuningdek G.V. Plexanov nomidagi Rossiya iqtisodiyot akademiyasining G.V. Plexanov nomidagi Rossiya iqtisodiyot universitetiga aylantirilishi munosabati bilan Vazirlar Mahkamasi qaror qiladi: 
 1. O‘zbekiston Respublikasi Oliy va o‘rta maxsus ta’lim vazirligining “G.V. Plexanov nomidagi Rossiya iqtisodiyot akademiyasi” oliy kasb ta’limi davlat ta’lim muassasasining Toshkent shahridagi filiali nomini “G.V. Plexanov nomidagi Rossiya iqtisodiyot universiteti” oliy kasb ta’limi Federal davlat budjeti ta’lim muassasasining Toshkent shahridagi filiali deb o‘zgartirish to‘g‘risidagi taklifi qabul qilinsin.
 2. Vazirlar Mahkamasining “G.V. Plexanov nomidagi Rossiya iqtisodiyot akademiyasining Toshkent shahridagi filiali faoliyatini tashkil etish to‘g‘risida” 2002-yil 5-sentabrdagi 318-son qaroriga ilovaga muvofiq o‘zgartirish va qo‘shimchalar kiritilsin.
 3. O‘zbekiston Respublikasi Oliy va o‘rta maxsus ta’lim vazirligi bir oy muddatda idoraviy normativ-huquqiy hujjatlarini ushbu qarorga muvofiqlashtirsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.N. Aripov zimmasiga yuklansin.
 1. Qarorning nomidagi “G.V. Plexanov nomidagi Rossiya iqtisodiyot akademiyasining Toshkent shahridagi” so‘zlari “G.V. Plexanov nomidagi Rossiya iqtisodiyot universiteti” oliy kasb ta’limi Federal davlat budjeti ta’lim muassasasining Toshkent shahridagi” so‘zlari bilan almashtirilsin.
 2. 1-band o‘z kuchini yo‘qotgan deb hisoblansin.
 3. 2—5-bandlar quyidagi tahrirda bayon qilinsin:
 “2. “G.V. Plexanov nomidagi Rossiya iqtisodiyot universiteti” oliy ta’lim Federal davlat budjeti ta’lim muassasasining Toshkent shahridagi filialiga (keyingi o‘rinlarda filial deb ataladi) O‘zbekiston Respublikasi hududida oliy kasb ta’limi sohasida ta’lim faoliyatini yuritish huquqi berilsin.
 Oliy ta’lim sifatiga qo‘yiladigan umumiy e’tirof etilgan xalqaro talablarga hamda “Ta’lim to‘g‘risida”gi O‘zbekiston Respublikasi Qonuniga muvofiq yuqori malakali mutaxassislar tayyorlash filialning asosiy vazifasi hisoblansin.
 3. Belgilab qo‘yilsinki:
 Filial “G.V. Plexanov nomidagi Rossiya iqtisodiyot universiteti” oliy kasb ta’limi Federal davlat budjeti ta’lim muassasasining alohida tarkibiy bo‘linmasi — oliy ta’limning barcha bosqichida bakalavriat va magistratura bo‘yicha mutaxassislar tayyorlashni, shuningdek oliy ta’limdan keyingi ta’limni hamda kadrlar malakasini oshirish va ularni qayta tayyorlashni amalga oshiradigan oliy ta’lim muassasasi hisoblanadi;
 filialda o‘qitish O‘zbekiston Respublikasi davlat ta’lim standartlari talablarini hisobga olgan holda, universitetning o‘quv rejalari va dasturlari bo‘yicha to‘lov-kontrakt asosida olib boriladi;
 filialning joriy faoliyatini mablag‘ bilan ta’minlash, binolar va inshootlarni rekonstruksiya qilish, mukammal ta’mirlash, moddiy-texnika va o‘quv-metodik bazani jihozlash universitetning o‘z mablag‘lari, talabalarni to‘lov-kontrakt asosida o‘qitish uchun tushumlar, homiylar ajratadigan mablag‘lar va boshqa manbalar hisobiga amalga oshiriladi;
 filialga abituriyentlar qabul qilish, shuningdek filial bitiruvchilarini attestatsiyadan o‘tkazish universitet tomonidan belgilangan tartibda va muddatlarda amalga oshiriladi;
 bakalavrlar tayyorlash dasturi bo‘yicha o‘qitish uchun filialga har yili qabul qilinuvchilar 150 kishini, magistrlar tayyorlash dasturi bo‘yicha esa — 75 kishini tashkil etadi.
 Belgilansinki, filialning bitiruvchilariga universitetning O‘zbekiston Respublikasida oliy ta’lim to‘g‘risidagi hujjat sifatida tan olinadigan belgilangan namunadagi diplomi beriladi.
 4. O‘zbekiston Respublikasi Oliy va o‘rta maxsus ta’lim vazirligi universitet bilan birgalikda bakalavriat ta’lim yo‘nalishlari va magistratura mutaxassisliklari ro‘yxatini belgilasin.
 5. Universitet:
 ilg‘or pedagogik va axborot texnologiyalarini, fan va oliy ta’limning eng yangi yutuqlarini o‘quv jarayoniga doimiy ravishda joriy etishga;
 bakalavriat va magistratura dasturlari bo‘yicha qobiliyatli va iqtidorli yoshlarni o‘qitish uchun grantlar ajratishga;
 o‘z mablag‘lari hisobiga filialning professor-o‘qituvchilari tarkibi malakasini oshirish va ularni qayta tayyorlashga;
 filialning kutubxona fondini shakllantirish hamda zamonaviy o‘quv, o‘quv-metodik va ilmiy adabiyotlar bilan to‘ldirishga ko‘maklashishi ma’lumot uchun qabul qilinsin”.
 4. 7-banddagi “Rossiya iqtisodiyot akademiyasi” so‘zlari chiqarib tashlansin, shuningdek “transport xarajatlari” so‘zlaridan keyin “(aviachiptalar bundan mustasno)” so‘zlari qo‘shilsin.
 5. 8-banddagi “G.V. Plexanov nomidagi Rossiya iqtisodiyot akademiyasi” so‘zlari chiqarib tashlansin.